b'\n_START_ARTICLE_\nNocturlabi\n_START_PARAGRAPH_\nUn nocturlabi o rellotge d\'estels \xc3\xa9s un instrument utilitzat per a determinar el temps en funci\xc3\xb3 de la posici\xc3\xb3 d\'una determinada estrella en el cel nocturn. A vegades anomenat "nocturnum horologium" (\'instrument de temps per a la nit\') o nocturlabi, est\xc3\xa0 estretament relacionat amb el rellotge de Sol. Un nocturlabi \xc3\xa9s t\xc3\xadpicament un instrument n\xc3\xa0utic. Con\xc3\xa8ixer el temps \xc3\xa9s important en el pilotatge per al c\xc3\xa0lcul de les marees i alguns nocturlabis incorporen gr\xc3\xa0fics de marees per als ports importants. El nocturlabi fou esmentat per primera vegada per Mart\xc3\xadn Cort\xc3\xa9s de Albacar en el seu Arte de navegar, publicat el 1551. A la fi del segle XIII, Ramon Llull descriu un instrument semblant al nocturlabi en el seu llibre Opera Omnia, amb nom d\'astrolabium nocturnum i sph\xc3\xa6ra horarum noctis.\n_START_SECTION_\nFabricaci\xc3\xb3\n_START_PARAGRAPH_\nEls nocturlabis s\'han constru\xc3\xaft normalment de fusta o de llaut\xc3\xb3. Un nocturlabi t\xc3\xa9 un disc extern marcat amb els mesos de l\'any, i un disc intern marcat amb les hores (i potser mitges hores), aix\xc3\xad com llocs per a una o m\xc3\xa9s estrelles de refer\xc3\xa8ncia. Tamb\xc3\xa9 t\xc3\xa9 un punter de rotaci\xc3\xb3 en el mateix eix, com els discs. L\'eix o punt de gir ha de permetre que una estrella es pugui veure al seu trav\xc3\xa9s; s\'utilitza normalment un rebl\xc3\xb3 foradat. At\xc3\xa8s que l\'instrument es fa servir de nit, les marques poden ser exagerades. A vegades, el disc intern t\xc3\xa9 un diagrama de les constel\xc2\xb7lacions i les estrelles detallades, per ajudar a localitzar-les.\n_START_SECTION_\n\xc3\x9as\n_START_PARAGRAPH_\nA l\'hemisferi nord, totes les estrelles que semblen girar al voltant de l\'estrela polar durant la nit, i les seves posicions, com l\'avan\xc3\xa7 del sol, es poden utilitzar per a determinar l\'hora. Les posicions de les estrelles canvien en funci\xc3\xb3 de l\'\xc3\xa8poca de l\'any. Un nocturlabi \xc3\xa9s un ordinador anal\xc3\xb2gic simple, fet de diverses esferes, que proporcionar\xc3\xa0 l\'hora del dia en una \xc3\xa8poca de l\'any i una observaci\xc3\xb3 de l\'estrella polar i algunes altres estrelles comunes._NEWLINE_Les estrelles de refer\xc3\xa8ncia m\xc3\xa9s utilitzades s\xc3\xb3n les estrelles de l\'\xc3\x93ssa Major o Kochab i de l\'\xc3\x93ssa Menor. L\'estrella Shed de la constel\xc2\xb7laci\xc3\xb3 de Cassiopea tamb\xc3\xa9 pot ser utilitzada, ja que est\xc3\xa0 al costat oposat del cel de l\'\xc3\x93ssa Major._NEWLINE_El disc intern es gira de manera que la marca de l\'estrella de refer\xc3\xa8ncia escollida apunti a la data actual al disc extern. Es mira l\'estrela polar a trav\xc3\xa9s del centre del dispositiu, i el punter del bra\xc3\xa7 es gira fins a apuntar a l\'estrella de refer\xc3\xa8ncia escollida. La intersecci\xc3\xb3 del bra\xc3\xa7 punter amb les marques d\'hora en el disc intern indica l\'hora. L\'instrument ha de ser mantingut en posici\xc3\xb3 vertical, i ha de tenir un m\xc3\xa0nec o un instrument similar, tal com el de la direcci\xc3\xb3, a sota.'